Tomas Xheferson, një kopshtar i apasionuar
Arritjet e themeluesit të kombit amerikan në fermën e tij në Montiçelo
Vizitorët që ndjekin turin me ciceronë në Montiçelo, shpesh mbeten të habitur kur mësojnë se ish-Presidenti amerikan ka pasur një pasion të gjatë për kopshtarinë. thotë ciceronia. Tomas Xhefersoni e trashëgoi këtë plantacion me sipërfaqe 2000 hektarësh, që në rini. Ai projektoi shtëpinë dhe kopshtin me lule si dhe mbolli pemë frutore e vreshta. Piter Heç është drejtor i kopshteve dhe mjediseve rrethuese të vilës Montiçelo dhe bën çdo ditë një kontroll të kopshtit të zarzavateve me gjatësi 300 metra Tomas Xhefersoni mblidhte fara nga e gjithë bota dhe regjistronte mbarëvajtjen e tyre në Regjistrin e Koptshtit, një ditar që e mbajti që nga viti 1766 deri në 1824. Piter Heç thotë se misioni it tij është t’i mbetet besnik trashëgimisë që la pas Xhefersoni në Montiçelo, duke e pasuruar koleksionin e varieteteve të kopshtarisë së shekullit të 19 Kris Somers dhe Doug Corley, vizitorë nga Denver i Kolorados kanë mbetur të mahnitur nga pamja që ka përballë Montiçelo, ngastrat gjeometrike dhe historia e kopshtit. Piter Heç thotë se këshillat e Tomas Xhefersonit për kopshtarët e sotëm do të ishin – bëni eksperimente! Për të filluar, mjafton të blesh fara të mbledhura nga kopshti i Xhefersonit, që shiten në dyqanin e suvenireve në Montiçelo.